২০২৬-এ কমছে ছুটি! সরকারি কর্মীদের মাথায় হাত! দেখুন তালিকা

ওয়েব ডেস্ক: ২০২৬ সালে রাজ্য সরকারি কর্মীদের (WB State Government Employees) ছুটির (Holiday) তালিকায় একাধিক রদবদল। আগামী বছর বেশ কিছু বড় উৎসব পড়েছে উইকেন্ডে। সেই কারণে হাতে-কলমে পাওয়া ছুটির সংখ্যা কমতে চলেছে ২০২৬-এ।

বৃহস্পতিবার রাজ্য অর্থ দফতর নতুন অর্থবছরের সরকারি ছুটির তালিকা (WB Holiday List 2026) প্রকাশ করেছে। সেই তালিকা খতিয়ে দেখলে এটা স্পষ্ট হচ্ছে যে, পশ্চিমবঙ্গের রাজ্য সরকারি কর্মচারীরা ২০২৫ সালের তুলনায় আগামী বছরে ছুটি কিছুটা হলেও কম পাচ্ছেন। এখন একনজরে দেখে নিন ২০২৬-এ কোন কোন উৎসবে কমছে ছুটির সংখ্যা।

আরও পড়ুন: রাজ্য পুলিশে ফের বড় রদবদল, এবার ১০ জেলার পুলিশ সুপার বদল

দুর্গাপুজোর ছুটি কমছে

২০২৫ সালে দুর্গাপুজোয় টানা ১৪ দিনের ছুটি মিললেও ২০২৬ সালে সেই ছুটি কমে দাঁড়াচ্ছে ১২ দিনে। প্রকাশিত তালিকা অনুযায়ী, চতুর্থী অর্থাৎ ১৫ অক্টোবর থেকে শুরু হবে পুজোর ছুটি, যা চলবে ২৬ অক্টোবর পর্যন্ত। এর মধ্যেই ২২, ২৩ ও ২৪ অক্টোবর অতিরিক্ত ছুটি ঘোষণা করেছে সরকার।

কালীপুজো-ভাইফোঁটায় মাত্র ৪ দিনের ছুটি

২০২৬ সালে কালীপুজো পড়েছে ৮ নভেম্বর, এবং কালীপুজো থেকে ভাইফোঁটা, ১২ নভেম্বর পর্যন্ত ছুটি ঘোষণা করা হয়েছে। কাগজে-কলমে ৫ দিনের ছুটি থাকলেও কালীপুজোর দিনটি রবিবার হওয়ায় কার্যত সরকারি কর্মীরা পাবেন মাত্র ৪ দিনের ছুটি।

২০২৬-এ রবিবার ও শনিবারে কোন কোন উৎসব পড়েছে?

আগামী বছর মহাশিবরাত্রি, দুর্গাপুজোর মহাসপ্তমী, লক্ষ্মীপুজো, ছটপুজো এবং বিরসা মুণ্ডার জন্মজয়ন্তী পড়েছে রবিবারে। সেই কারণে এইসব উৎসবের জন্য অতিরিক্ত ছুটি থাকছে না। এদিকে ইদ, রবীন্দ্রজয়ন্তী, স্বাধীনতা দিবস এবং মহালয়া পড়ছে শনিবারে। শনিবার বহু সরকারি দফতর বন্ধ থাকে, ফলে সেসব উৎসবেও আলাদা ছুটি দেওয়া হয়নি।

একদিনে ২ উৎসব

২০২৬ সালে একদিকে যেমন নেতাজির জন্মদিন ও সরস্বতী পুজো পড়েছে একই দিনে, তেমনই আবার বুদ্ধপূর্ণিমা ও মে দিবস পড়েছে একই দিনে। তাই চারটি ছুটির পরিবর্তে এই সময়ে দু’টি ছুটি পাবেন সরকারি কর্মীরা।